“สเต๊ก” เป็นอีกหนึ่งเมนูที่เราชอบทานมากๆ ค่ะ เปี่ยมไปด้วยโปรตีน ทานแล้วอิ่มนานสุดๆ วันนี้เราจะพาทุกคนมาทานร้านสเต๊กราคาย่อมเยาย่านเลียบทางด่วนรามอินทรากันค่ะ นั่นก็คือร้าน “Signature” ตัวร้านตั้งอยู่ข้างใน Tesco Lotus เลียบทางด่วนรามอินทรา ติดๆ กับ Homepro ก่อนถึง Central Festival Eastville เล็กน้อย

ร้าน “Signature” สาขาเลียบทางด่วนรามอินทรา เปิดได้ประมาณปีกว่าๆ แล้วค่ะ โดยร้าน “Signature” โดดเด่นในเรื่องการมีสไตล์เป็นของตัวเอง ไม่ว่าจะในเรื่อง การตกแต่งร้านที่โดดเด่น มีมุมน่าถ่ายรูป รสชาติอาหาร วัตถุดิบ การตกแต่งจาน หรือว่าจะเป็นการบริการ ก็น่าประทับใจในแบบสไตล์ร้าน “Signature” จริงๆ ค่ะ

วันนี้ร้าน “Signature” ค่อนข้างเซอร์ไพรซ์เรามากๆ นอกจากจะราคาที่ถูกจนน่าตกใจ และปริมาณ คุณภาพสุดคุ้มแล้ว ช่วงนี้ยังมีโปรโมชันลดจัดหนัก โดนใจเรามากค่ะ ไม่รอช้า ออเดอร์พี่พนักงานรัวๆ ค่ะ!

เริ่มด้วยเมนูลดจัดหนักสเต๊กไก่ในตำนาน กับเมนู "สเต๊กไก่สไปซี่ ซอสบาร์บีคิว" ลดราคาจาก 119 บาท เหลือเพียง 69 บาทเท่านั้น! ตัวเนื้อไก่ชิ้นโตสุดนุ่ม หมักด้วยซอสบาร์บีคิวเข้มข้น รสชาติจัดจ้าน ได้ลองแล้วเลิฟมากๆ

ชิมจานแรกยังไม่ทันหมด ก็หันชวับไปเห็นอีกโปรโมชันสุดคุ้ม ที่ไม่ลองก็ไม่น่าจะได้แล้วอย่างโปรโมชัน จับคู่ดูโอสุดคุ้ม ฟินไปกับ 6 เมนูพระเอกขายดีของร้าน อิ่มอร่อยคู่กับน้ำอัดลมเอสโคล่า 1 แก้ว ในราคาเริ่มต้นเพียง 99 บาทเท่านั้น โปรโมชันนี้มีถึงวันที่ 31 ตุลาคม 2558 เท่านั้นค่ะ เราเลือกเป็น สปาเกตตีผัดขี้เมา (จาก 190 บาท เหลือเพียง 129 บาท) รสจัดจ้าน เมนูซิกเนเจอร์ของทางร้าน ขอบอกว่าผัดมาได้รสแซ่บถึงใจมากค่ะ เข้มข้นสุดๆ แถมเครื่องซีฟู้ดให้มาอย่างไม่หวง ยิ่งทานคู่กับเอสโคล่าดับความเผ็ด อู้หู เด็ดสะระตี!

ต่อด้วย สปาเกตตีคาโบนารา ไข่ออนเซน (145 บาท) น้ำซอสเข้มข้นถึงใจ โรยด้วยเบคอนกรอบๆ อื้อหือ อยากขอสั่งเพิ่มอีกจาน

นอกจากเมนูโปรโมชันแล้ว เรายังได้ลองเมนูอื่นๆ ของทางร้านอีกเยอะเลยล่ะค่ะ ก็แหม..มาทั้งที ก็ต้องจัดให้หนัก! ลองอาหารทานเล่นอย่าง แซลมอนซีฟู้ดเวรีแซ่บ (145 บาท) แซ่บสมชื่อจริงๆ ค่ะ ตัวแซลมอนขอบอกว่าสดสุดๆ ทานกับซอสซีฟู้ดรสเด็ดสูตรลับของร้าน “Signature” เสิร์ฟมาไม่ถึงสามนาที ก็เกลี้ยงจานแล้ว!

คนรักชีสไม่ควรพลาด พอร์คกอร์ดองเบลอ ซอสเห็ด (230 บาท) หมูสันนอกชุบเกล็ดขนมปังทอด ด้านในเป็นเชดดาร์ชีสเต็มๆ คำ เวลาทานผ่าออกมาก็จะเจอชีสอยู่ด้านใจ โอยยย เห็นชีสแบบนี้แล้วใจมันเต้น!

มาถึงจานพระเอกของวันนี้ เนื้อออสเตรเลียสตริปลอยน์ซอสพริกไทยดำ (475 บาท) เนื้อนุ่มมากกกก มีไขมันแทรกระหว่างเนื้ออย่างพอดีสุดๆ ทานคู่กับซอสพริกไทยดำรสเด็ดของทางร้าน อื้ม เกินกว่าจะมีคำบรรยายออกมาจริงๆ

ปิดจานอาหารคาวด้วยอาหารเบาๆ ดูเฮลตี้อย่าง Signature DIY Salad (6 ท้อปปิ้ง 119 บาท / 9 ท็อปปิ้ง 149 บาท) ผักสดกรอบ เสิร์ฟพร้อมท็อปปิ้งหลากชนิด ไม่ว่าจะเป็นไข่นกกระทา แฮม ข้าวโพด เบคอนกรอบ ปูอัด แครอท พริกหวาน มะเขือเทศ หัวหอม เวลาทานก็นำทุกอย่างมาคลุกเคล้าด้วยกัน เติมความฟินด้วยน้ำสลัดสูตรเด็ดของทางร้านที่มีให้เลือกสั่งตามชอบอย่าง น้ำสลัดซีซาร์ น้ำสลัดเทาซันด์ไอแลนด์ น้ำสลัดซีอิ๊วญี่ปุ่น น้ำสลัดงาญี่ปุ่น น้ำสลัดอิตาเลียน และน้ำสลัดครีมไขมันต่ำ

นอกจากนี้ทางร้านยังมีเมนูเครื่องดื่มน่าโดนอย่าง สตรอว์เบอร์รีโซดา (75 บาท) เปรี้ยวซ่า เรียกความสดชื่น, เวอร์จิ้นโมฮิโต้ (75 บาท) น้ำโซดาเลมอนผสมมะนาวสด หอมกลิ่นมิ้นต์ หรือจะเป็นแก้วน่าลองอย่าง ชามะนาวฮันนีบับเบิ้ล (39 บาท) ไฮไลท์ของแก้วนี้อยู่ที่ฮันนีบับเบิ้ลค่ะ เหมือนเป็นไข่มุกป๊อป ก้อนกลมๆ เล็กๆ ชวนฟินสุดๆ หรือหากอยากทานของหวานปิดท้าย ทางร้านก็พร้อมเสิร์ฟ สตรอว์เบอร์รีชอร์ทครีมเค้ก (89 บาท) บัตเตอร์เค้กราสซอสสตรอว์เบอร์รี ใครได้ทานจะต้องได้ตราตรึงใจไปอีกนานแน่ๆ

สำหรับใครที่ไม่อยากพลาดโปรโมชันเด็ดๆ ของร้าน “Signature” สามารถติดตามข่าวสารอัพเดตได้ผ่านทาง facebook ของทางร้าน https://www.facebook.com/signaturesteakloft/ ได้เลยค่ะ
